google/wiki40b huggingface dataset:
ठोस

ठोस (solid) पदार्थ की एक अवस्था है, जिसकी पहचान पदार्थ की संरचनात्मक दृढ़ता और विकृति (आकार, आयतन और स्वरूप में परिवर्तन) के प्रति प्रत्यक्ष अवरोध के गुण के आधार पर की जाती है। ठोस पदार्थों में उच्च यंग मापांक और अपरूपता मापांक होते है। इसके 

विपरीत, ज्यादातर तरल पदार्थ निम्न अपरूपता मापांक वाले
होते हैं और श्यानता का प्रदर्शन करते हैं।
भौतिक विज्ञान की जिस शाखा में ठोस का अध्ययन करते हैं, उसे ठोस-अवस्था भौतिकी कहते हैं। पदार्थ विज्ञान में ठोस पदार्थों के भौतिक और रासायनिक गुणों और उनके अनुप्रयोग का अध्ययन करते हैं। ठोस-अवस्था रसायन में पदार्थों के संश्लेषण, उनकी पहचान और रासायनिक संघटन का अध्ययन किया जाता है।

ठोस के प्रकार

ठोस का वर्गीकरण अनेक आधारों पर किया गया है।

अवयवी कणों की व्यवस्था में उपस्थित क्रम की प्रकृति के आधार पर

ठोसों को उनके अवयवी कणों की व्यवस्था में उपस्थित क्रम की प्रकृति के आधार पर क्रिस्टलीय और अक्रिस्टलीय में वर्गीकृत किया जाता है।

क्रिस्टलीय

देखें मुख्य लेख क्रिस्टलीय ठोस
क्रिस्टलीय ठोस साधारणत ः लघु क्रिस्टलों की अत्यधिक संख्या से बना होता है, उनमें प्रत्येक का निश्चित ज्यामितिय आकार होता है। क्रिस्टल में परमाणुओंं,अणुओं अथवा आयनों का क्रम सुव्यवस्थित होता है। इसमें दीर्घ परासी व्यवस्था होती है अर्थात् कणों की व्यवस्थाका खास पैटर्न होता है जिसकी निस्चित क्रम से पुनरावृत्ति होती है। क्रिस्टलीय ठोसो का गलनांक निश्चित होता है। क्रिस्टलीय ठोस विषमदैशिक प्रकृति के होते हैं अर्थात् उनके कुछ भौतिक गुण जैसे विद्युतीय प्रतिरोधकता और अपवर्तनांक एक ही क्रिस्टल में भिन-भिन दिशाओं में मापने पर भिन-भिन मान प्रदर्शित करते हैं। यह अलग- अलग दिशाओं में कणों की भिन व्यवस्था से उत्पन्न होता है। भिन-भिन दिशाओं में कणों की व्यवस्था अलग होने पर एक ही भौतिक गुण का मान प्रत्येक दिशा में भिन पाया जाता है।
उदाहरण- सोडियम क्लोराइड, क्वार्ट्ज आदि।
अधिकतर ठोस पदार्थ क्रिस्टलीय प्रकृति के होते हैं। उदाहरण के लिए सभी धात्विक तत्व; जैसे- लोहा, ताँबा और चाँदी; अधात्विक तत्व; जैसे-सल्फर, फॉसफोरस और आयोडीन एवं यौगिक जैसे सोडियम क्लोराइड, जिंक सल्पाइड और नेप्थेलीन क्रिस्टलीय ठोस हैं।
क्रिस्टलीय ठोसों को उनमें परिचालित अंतराआण्विक बलों की प्रकृति के आधार पर चार संवर्गो में वर्गीकृत किया जा सकता है- आण्विक, आयनिक, धात्विक और सहसंयोजक।

अक्रिस्टलीय

अक्रिस्टलीय ठोस असमान आकृति के कणों से बने होते हैं। इन ठोसों में अवयवी कणों परमागुओं, अणुओं अथवा आयनों की व्यवस्था केवल लघु परासी होती है। इस व्यवस्था में नियमित और आवर्ती पैटर्न केवल अल्प दूरियों तक देखा जाता है। अक्रिस्टलीय ठोसों की संरचना द्रवों के सदृश होती हैं। अक्रिस्टलीय ठोस ताप के एक निश्चित परास पर नरम हो जाते हैं और गलाकर साँचे में ढाले जा सकते हैं और इनसे विभिन आकृतियाँ बनाई जा सकती हैं, यही कारण है, कि इसे अतिशीतित द्रव कहा जाता है। गर्म करने पर किसी एक तापमान पर वे क्रिस्टलीय बन जाते हैं। अक्रिस्टलीय ठोसों की प्रकृति समदैशिक होती है क्योंकि भिन-भिन दिशाओं में उनमें दीर्घ परासी व्यवस्था नहीं होती और सभी दिशाओं में अनियमित विन्यास होता है। अत कणों की भिन्न-भिन्न कोण से भी भौतिक गुण का मान समान होता है। उदाहरण - काँच, रबर, प्लास्टिक आदि।
अक्रिस्टलीय ठोसों के हमारे दैनिक जीवन में अनेक अनुप्रयोग हैं। अक्रिस्टलीय सिलिकन सूर्य के प्रकाश का विद्युत में रूपांतरण करने के लिए प्रयुक्त किया जाता है।

उष्मीय-वैद्युतिकी

== इन्हें भी देखें ==गेस क्या होती है
१७९५ ईसा पूर्व

१७९५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७९५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
निशि

निशि - रात, रात्रि, night।
काव्यों में इसे निश भी लिखा जाता है खास कर दिन के साथ - निश-दिन

मूल

यह शब्द संस्कृत मूल का है।
राधा कुमार

प्रारंभिक जीवन

डॉ राधा कुमार भारतीय प्रशासनिक सेवा के पूर्व अधिकारी लवराज कुमार और मार्क्सवादी इतिहासकार धर्म कुमार की सुपुत्री हैं। उनके पिता उत्तराखंड के निवासी हैं तथा माँ दक्षिण भारत की एक तमिल ब्राह्मण परिवार से ताल्लुक रखती हैं। कुमार की परवरिश और शिक्षा दीक्षा दिल्ली में हुयी और उन्होने जवाहरलाल नेहरू विश्वविद्यालय दिल्ली से पीएचडी की डिग्री हासिल की। उनका कार्यक्षेत्र भी ज़्यादातर दिल्ली ही रहा है।

करियर

कुमार ने कई विषयों की विस्तृत श्रृंखला पर पुस्तकें लिखी है। आमतौर पर उनकी पुस्तकें जातीय संघर्ष एवं शांति बहाली विषयों तथा ज्यादातर लैंगिक मुद्दों से निपटने की एक संघर्ष की स्थिति पर केन्द्रित रही है।
डिंबग्रंथिउच्छेदन

उदर चीरकर स्त्रियों की डिंबग्रंथियों के अर्बुद निकालने के शल्यकर्म (सर्जरी) को डिंबग्रंथिच्छेदन (ovariectomy या Oophorectomy) कहते हैं। जब अर्बुद मारक (malignant) मालूम होता है, जब उसके मारक या अमारक (innocent) होने का ठीक ठीक ज्ञान नहीं हो पाता, जब उसके मारक (malignant) न होते हुए भी धीरे-धीरे बहुत बढ़ने की तथा शरीर को क्षीण करके मारक होने की आशंका होती है, जब उसमें वृंत होने से अक्षीय घूर्णन (axial rotaion) या मरोड़ (twist) उत्पन्न होने का डर बना रहता है और जब एक्स किरणों की तथा अन्य चिकित्सा निष्फल सिद्ध होती है, तब यह शल्यकर्म किया जाता है। यह बड़ा शल्यकर्म है, जिसमें अर्बुद एक ग्रंथि में होते हुए भी उसके साथ दोनों डिंबग्रंथियाँ निकाली जाती हैं। अर्बुद बड़ा होने पर उसके साथ डिंबवाही नलिका का भी कुछ अंश निकाला जाता है और जब अर्बुद मारक होता है तब उसके साथ दोनों डिंबग्रंथियों को तथा गर्भाशय को भी निकाल दिया जाता है। यह शल्यकर्म सर्वप्रथम केंटकी के इफ्रेम मैकडॉवेल (Ephraim Mcdowell) द्वारा किया गया था।
२३५२ ईसा पूर्व

२३५२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३५२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अनीता सार्कीज़ियन

अनीता सार्कीज़ियन (अंग्रेज़ी: Anita Sarkeesian; जन्म 1984, टोरंटो में) सुप्रसिद्ध कनाडाई-अमेरिकी नारीवादी मीडिया आलोचक एवं वीडियो ब्लॉगर हैं। वे विषेश रूप से पॉप-क्लचर (लोकप्रिय संकृति) एवं वीडियो गेमों में महिलाओं की भूमिकाओं की आलोचना करतीं हैं। उनकी परियोजना "ट्रॉप्स वर्सज़ वीमन इन विडियो गेम्ज़ / Tropes vs. Women in Video Games" का शुभारम्भ के बाद अंतरराष्ट्रीय समुदाय ने सार्कीज़ियन पर नस्लवादी एवं लिंगवादी आक्रमण किए।
दक्षिण एशियाई पाषाण युग

दक्षिण एशियाई पाषाण युग, नवपाषाण, मध्यपाषाण और पुरापाषाण युग का संयुक्त युग है।
खू

खू देवनागरी व्यंजन के ख वर्ण का एक अक्षर है।
केतु

केतु की स्थिति

भारतीय ज्योतिष के अनुसार राहु और केतु, सूर्य एवं चंद्र के परिक्रमा पथों के आपस में काटने के दो बिन्दुओं के द्योतक हैं जो पृथ्वी के सापेक्ष एक दुसरे के उलटी दिशा में (१८० डिग्री पर) स्थित रहते हैं। चुकी ये ग्रह कोई खगोलीय पिंड नहीं हैं, इन्हें छाया ग्रह कहा जाता है। सूर्य और चंद्र के ब्रह्मांड में अपने-अपने पथ पर चलने के कारण ही राहु और केतु की स्थिति भी साथ-साथ बदलती रहती है। तभी, पूर्णिमा के समय यदि चाँद केतु (अथवा राहू) बिंदु पर भी रहे तो पृथ्वी की छाया परने से चंद्र ग्रहण लगता है, क्योंकि पूर्णिमा के समय चंद्रमा और सूर्य एक दुसरे के उलटी दिशा में होते हैं। ये तथ्य इस कथा का जन्मदाता बना कि "वक्र चंद्रमा ग्रसे ना राहू"। अंग्रेज़ी या यूरोपीय विज्ञान में राहू एवं केतु को क्रमशः उत्तरी एवं दक्षिणी लूनर नोड कहते हैं।

ज्योतिष में

हिन्दू ज्योतिष में केतु अच्छी व बुरी आध्यात्मिकता एवं पराप्राकृतिक प्रभावों का कार्मिक संग्रह का द्योतक है। केतु विष्णु के मत्स्य अवतार से संबंधित है। केतु भावना भौतिकीकरण के शोधन के आध्यात्मिक प्रक्रिया का प्रतीक है और हानिकर और लाभदायक, दोनों ही ओर माना जाता है, क्योंकि ये जहां एक ओर दुःख एवं हानि देता है, वहीं दूसरी ओर एक व्यक्ति को देवता तक बना सकता है। यह व्यक्ति को आध्यात्मिकता की ओर मोड़ने के लिये भौतिक हानि तक करा सकता है। यह ग्रह तर्क, बुद्धि, ज्ञान, वैराग्य, कल्पना, अंतर्दृष्टि, मर्मज्ञता, विक्षोभ और अन्य मानसिक गुणों का कारक है। माना जाता है कि केतु भक्त के परिवार को समृद्धि दिलाता है, सर्पदंश या अन्य रोगों के प्रभाव से हुए विष के प्रभाव से मुक्ति दिलाता है। ये अपने भक्तों को अच्छा स्वास्थ्य, धन-संपदा व पशु-संपदा दिलाता है। मनुष्य के शरीर में केतु अग्नि तत्व का प्रतिनिधित्व करता है। ज्योतिष गणनाओं के लिए केतु को कुछ ज्योतिषी तटस्थ अथवा नपुंसक ग्रह मानते हैं जबकि कुछ अन्य इसे नर ग्रह मानते हैं। केतु स्वभाव से मंगल की भांति ही एक क्रूर ग्रह हैं तथा मंगल के प्रतिनिधित्व में आने वाले कई क्षेत्रों का प्रतिनिधित्व केतु भी करता है। यह ग्रह तीन नक्षत्रों का स्वामी है: अश्विनी, मघा एवं मूल नक्षत्र। यही केतु जन्म कुण्डली में राहु के साथ मिलकर कालसर्प योग की स्थिति बनाता है।
केतु के अधीन आने वाले जातक जीवन में अच्छी ऊंचाइयों पर पहुंचते हैं, जिनमें से अधिकांश आध्यात्मिक ऊंचाईयों पर होते हैं। केतु की पत्नी सिंहिका और विप्रचित्ति में से एक के एक सौ एक पुत्र हुए जिनमें से राहू ज्येष्ठतम है एवं अन्य केतु ही कहलाते हैं।
जॉर्ज अब्राहम ग्रियर्सन

जीवनी

ग्रियर्सन का जन्म डब्लिन के निकट 7 जनवरी 1851 को हुआ था। उनके पिता आयरलैंड में क्वींस प्रिंटर थे। 1868 से डब्लिन में ही उन्होंने संस्कृत और हिंदुस्तानी का अध्ययन प्रारंभ कर दिया था। बीज़ (Bee's) स्कूल श्यूजबरी, ट्रिनटी कालेज, डब्लिन और केंब्रिज तथा हले (Halle) (जर्मनी) में शिक्षा ग्रहण कर 1873 में वे इंडियन सिविल सर्विस के कर्मचारी के रूप में बंगाल आए और प्रारंभ से ही भारतीय आर्य तथा अन्य भारतीय भाषाओं के अध्ययन की ओर रुचि प्रकट की। 1880 में इंस्पेक्टर ऑव स्कूल्स, बिहार और 1869 तक पटना के ऐडिशनल कमिश्नर और औपियम एज़ेंट, बिहार के रूप में उन्होंने कार्य किया। सरकारी कामों से छुट्टी पाने के बाद वे अपना अतिरिक्त समय संस्कृत, प्राकृत, पुरानी हिंदी, बिहारी और बंगला भाषाओं और साहित्यों के अध्ययन में लगाते थे। जहाँ भी उनकी नियुक्ति होती थी वहीं की भाषा, बोली, साहित्य और लोकजीवन की ओर उनका ध्यान आकृष्ट होता था।
पोटासियम फेरोऑक्जालेट

पोटासियम फेरोऑक्जालेट एक अकार्बनिक यौगिक है।
ईश सोढ़ी

इन्द्रबीर सिंह ईश सोढ़ी (अंग्रेज़ी: Inderbir Singh) (जन्म ३१ अक्टूबर १९९२) एक न्यूजीलैंड क्रिकेट टीम के खिलाड़ी है और नॉर्थरन डिस्ट्रिक्ट के लिए घरेलू क्रिकेट खेलते हैं। इन्होंने अपने टेस्ट क्रिकेट की शुरुआत २०१३ में बांग्लादेश क्रिकेट टीम के खिलाफ की थी  जबकि एक दिवसीय अंतर्राष्ट्रीय क्रिकेट कैरियर की शुरुआत ०२ अगस्त २०१५ को ज़िम्बाब्वे क्रिकेट टीम के खिलाफ की थी ,ये मुख्य रूप से स्पिन गेंदबाजी की भूमिका निभाते है।
गढ़बाजार मस्जिद

गाढ़बज़ार मस्जिद (अज़रबैजानी: कारगाबाज़ार महस्सिदी) अज़रबैजान की प्राचीन मस्जिदों में से एक है। मस्जिद है मस्जिद फ़ज़ुली जिले के गढ़बाजार गांव में स्थित है, अज़रबैजान इस मस्जिद को ग्यासद्दीन मस्जिद भी कहा जाता है।

इतिहास

यह मस्जिद हाजी गेय्सउदीन द्वारा 1095 हिजरी (1683-1684 ईस्वी) में बनायी गयी थी। मस्जिद के निर्माण में पत्थर का इस्तेमाल किया गया है मस्जिद की एक छत आर्क-आकार की है। प्रवेश द्वार के अलावा किसी भी लकड़ी का उपयोग नहीं किया गया है। मस्जिद गांव के केंद्र में स्थित एक चट्टानी पहाड़ी पर स्थित है।
डिसेंडेंट्स ऑफ़ द सन

कथानक

यू सी-जिन (सोंग जूंग-की), दक्षिण कोरियाई विशेष बल इकाई में एक कप्तान है। वो सार्जेंट मेजर सिओ दाय-यंग के साथ एक मोटरसाइकिल चोर, किम गी-बिओम (किम मिन-सिओक) को पकड़ता है। पकड़े जाने के दौरान चोर घायल हो जाता है और उसे अस्पताल भेज दिया जाता है। दाइ-यंग को पता चलता है कि पकड़े जाने के दौरान चोर ने उसका सेलफोन चुरा लिया था तो वो सी-जिन के साथ अपना सेलफोन लेने के अस्पताल जाता है।
आपातकालीन कक्ष में, सी-जिन पहली बार डॉ कांग मो-यॉन (सोंग हाय-क्यो) से मिलता है, और तुरन्त उसकी ओर आकर्षित हो जाता है। मो-यॉन, सी-जिन के उपनाम "बिग बॉस" जो कि वास्तव में वो उसका कॉल-साइन है, की वजह से उसे चोरों के गिरोह का सदस्य मान लेती है। सी-जिन सर्जन यून मियोंग-जू (किम जी-वन) की मदद से यह साबित करता है कि वो एक सैनिक है।
सी-जिन और मो-यॉन की मुलाकातों का सिलसिला शुरू हो जाता है, लेकिन उनकी नौकरी के कारण उनकी मुलाकातों में अक्सर रुकावटें पड़ती हैं। सी-जिन को उर्क नाम के एक काल्पनिक देश में एक शांति मिशन पर अपने सैनिकों का नेतृत्व करने का आदेश मिलता है। इस बीच मो-यॉन अपने एक सहयोगी की रसूखदार पृष्ठभूमि के चलते एक प्रोफेसर बन पाने में विफल रहती है, जिससे वो परेशान होती है। सी-जिन और मो यॉन फिर से मिलते हैं, और वे जीवन पर उनके विचारों के बारे में बात करते हैं और महसूस करते हैं कि दोनों एक दूसरे से बिल्कुल अलग हैं। सी-जिन, एक सैनिक के रूप में लोगों की जान लेता है, जबकि मो-यॉन, एक चिकित्सक के रूप में, हिप्पोक्रेटिक शपथ का सम्मान करते हुए लोगों की जान बचाने की कोशिश करती है। जीवन पर अपने दृष्टिकोण के इस अंतर के कारण, वो एक दूसरे से जुदा होने का फैसला लेते हैं। दूसरी तरफ दाइ-यंग, मियोंग-जू के साथ अपने रिश्ते को लेकर पसोपेश में है कि वो उसे आगे बढ़ाये या फिर मियोंग-जू के पिता के हाथों ने सेना से निकाले जाने का जोखिम उठाये।
आठ महीने बाद, मो-यॉन अस्पताल के निदेशक के यौन प्रस्तावों का विरोध करती है परिणामस्वरूप उसे एक चिकित्सा दल का प्रमुख बना कर उर्क भेज दिया जाता है। उर्क में सी-जिन और मो-यॉन एक बार फिर से मिलते हैं। उर्क में एक भूकंप और फिर आई महामारी के दौरान उनकी मुलाकातें बढ़ती हैं और एक दूसरे के लिए उनका प्यार मजबूत होता है। उर्क में रहते हुए, मो-यॉन गलती से उसकी भावनाओं को का इज़हार करती है और दोनों की मुलाकातों का दौर एक बार फिर से शुरु होता है।
कोरिया वापस आने पर भी उनकी मुलाकातें बदस्तूर जारी रहती है। सी-जिन और दाइ-यंग को एक ऑपरेशन पर भेजा जाता है जिसमें वे गायब हो जाते हैं और उन्हें मृत मान लिया जाता है। महीने गुजर जाते है पर मो-यॉन, सी-जिन की मौत को भुला नहीं पाती और अपने को इस दुःख से उबारने के लिए एक स्वयंसेवक के रूप में अल्बानिया चली जाती है। यहां उसे सी-जिन ढूँढ निकालता है और पता चलता है कि उसे और दाइ-यंग को कैद से उनके एक उत्तर-कोरिया के मित्र ने बचाया था जिसकी जान पहले कभी सी-जिन ने बचाई थी। अंतत: सी-जिन का मो-यॉन और मियोंग-जू का दाइ-यंग से मिलन होता है।
१६०७ ईसा पूर्व

१६०७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६०७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
विट्ठल

पूजा

विट्ठल पूजा मुख्यतः महाराष्ट्र, कर्नाटक, गोवा, तेलंगाना, तथा आन्ध्र प्रदेश में होती है और साथही तमिल नाडु, केरल और गुजरात मे भी होती हैं। विट्ठल की पूजा अधिकतर मराठी लोग करते है, लेकिन वह कुलदेवता के रूप में लोकप्रिय नहीं हैं। पंढरपुर में विट्ठलका मुख्य मंदिर हैं, जिसमें उनकी पत्नी रखुमाई के लिए एक अलग, अतिरिक्त मंदिर भी शामिल हैं। इस संदर्भ में, पंढरपुर को प्यार से भक्तों द्वारा "भु-वैकुंठ" (पृथ्वी पर विष्णु के निवास की जगह) कहा जाता हैं।  महाराष्ट्र, कर्नाटक और तेलंगाना के भक्त, पंढरपुर में विट्ठल मन्दिर मे ज्ञानेश्वर (१३वीं शताब्दी) के समय से आते हैं।
पंढरपुर के मुख्य मंदिर में बड़वा परिवार के ब्राह्मण पुजारी पूजा-विधी करते हैं। इस पूजा में पांच दैनिक संस्कार होते हैं। सबसे पहले, सुबह लगभग ३ बजे, भगवान को जागृत करने के लिए एक अरती है, जिसे काकडआरती कहा जाता है। इसके बाद पंचामृतपुजा होती हैं, जिसमें पंचामृत के साथ स्नान शामिल हैं और मुर्ती को सुबह के भक्तों के लिए तैयार किया जाता हैं। तीसरा संस्कार एक और पूजा है जिसमें दोपहर का भोजन और मूर्ति फिरसे तैयार की जाती हैं। इसे माध्यान्यपूजा के रूप में जाना जाता हैं। चौथा संस्कार दोपहर की भक्ती के बाद सूर्यास्त पर रात का खाना होते है जिसे अपराह्णपूजा कहते हैं। आखरी संस्कार सेजार्ती होती है जो रात १० के बाद भगवान को सोने के लिये की जाती हैं।

वारकरी सम्प्रदाय

वारकरी सम्प्रदाय या वारकरी पंथ भारत में एक महत्वपूर्ण वैष्णव सम्प्रदाय है जो एकेश्वरवाद मे मानते और विट्ठल की पूजा पर ध्यान केंद्रित करते है। वारकरीयों के अनुसार इस सम्प्रदाय की शुरुवात पुंडलिक ने की जो कि उनके मराठी घोष "पुंडलिकवरदे हरि विठ्ठल" (अर्थ: हरि विठ्ठल, जिसने पुंडलिक को वरदान दिया है) को सबूत मानत है। कुछ मानते हैं कि पंथ ज्ञानेश्वर द्वारा बनाया गया है जो उन्हे श्रेय देते मराठी में कहते है "ज्ञानदेवे राचीला पाया" (अर्थ: ज्ञानेश्वर ने नींव रखी)।
नामदेव, एकनाथ, तुकाराम, जनाबाई, विसोबा खेचर, सेना न्हावी, नरहरी सोनार, सावता माळी, गोरा कुंभार, कान्होपात्रा, चोखामेला, शेख मोहम्मद जैसे कई सन्तोंने वारकरी सम्प्रदाय अपनाया और उसे बढावा दिया। लिंग, जाति, आर्थिक पृष्ठभूमि, शूद्र के सभी पूर्वाग्रहों के बिना, जो सभी विट्ठल को माता-पिता और पंढरपुर को माइके के रूप में मानते है, उन सभी का संप्रदाय में स्वीकार होता हैं। वारकरी अक्सर विट्ठल का जाप करते हैं और हर महीने की एकादशी पर उपवास करते हैं।
बारोक (अंगूर)

बारोक (अंगूर) (अक्सर इसे बार्रोकी भी लिखा जाता है) एक प्रकार का अंगूर है जिससे सफेद फ्रांसीसी शराब बनती है और जिसे मुख्य रूप से दक्षिण पश्चिम फ्रांस के टर्सन क्षेत्र में उगाया जाता है। इससे अखरोट के स्वाद वाली बहुत ज्यादा नशीली शराब बनाई जा सकती है। अंगूर से बनने वाली शराब की पहचान करने वालों को संदेह है कि यह अंगूर शायद फोले ब्लॉन्श (Folle Blanche) (जो बॉर्देलेजा जूरिया (Bordeleza zuria) का पर्यायवाचीय है) और सॉविग्नॉन ब्लॉन्क (Sauvignon blanc) का एक संकरण हो सकता है।

इतिहास

हालांकि इस अंगूर का सटीक मूल स्पष्ट नहीं हैं, अंगूर से बनने वाली शराब की पहचान करने वालों का मानना है कि यह फ्रांसीसी सफेद अंगूर फोले ब्लॉन्श और सॉविनन ब्लॉन्क के संकरण से बना है। कभी फ्रांस के पूरे दक्षिण-पश्चिमी हिस्से में इसकी पैदावार की जाती थी, लेकिन आज इसका रोपण मुख्य रूप से लैंड्स विभाग तक ही सीमित रह गया है जिसके तहत टर्सन के शराब क्षेत्र का विन डेलिमिते दे क्वालिते सुपेरियोर (Vin délimité de qualité supérieure)(VDQS) शामिल है। 20 वीं सदी में शराब उत्पादकों के बीच भुरभुरे फफूंद के प्रति प्रतिरोधी होने की वजह से बारोक (अंगूर) लोकप्रिय होने लगा और जिसने अंगूर की कई किस्मों को काफी नुकसान भी पहुंचाया. हालांकि, 1980 के दशक तक अंगूर विलुप्त होने के कगार पर खड़ा था क्योंकि लैंड्स में अंगूर के बाग खत्म किए जाने लगे थे और उनके स्थान पर दमीन को अन्य कृषि और विकास के कार्य के लिए परिवर्तित किया जाने लगा था।
शराब इतिहासकार और विशेषज्ञ जैन्सिस रॉबिन्सन ने लिखा है कि इयूजेनी-लेस-बैंस में मिशेलिन से अनुमोदित तीन सितारा रेस्तरां लेस प्रेस देयूजेनी (Les Prés d'Eugénie) के मालिक खानसामा मिशेल गेरार्ड की कोशिशों की वजह से बारोक अंगूर को विलुप्त होने से बचाया जा सका था। टर्सन में गेरार्ड ने अपनी और पत्नी के मालिकाना वाली शराब रियासत में बारोक (अंगूर) पर आधारित खुशबूदार अत्यधिक नशीली विभिन्न प्रकार की शराब के उत्पादन में रुचि को पुनर्जीवित किया और आलोचकों ने जिसे दिलचस्प करार दिया.

शराब क्षेत्र

यह अंगूर फ्रांस के दक्षिण-पश्चिम में टर्सन के शराब क्षेत्र की खासियत है, क्योंकि दुनिया के किसी अन्य हिस्से में बहुत कम ही इसका रोपण किया जाता है।

शराब

बारोक (अंगूर) बेहद ही नशीली शराब बनाता है जिसमें अल्कोहल का स्तर और वजन काबिले गौर होता है। इसमें सॉविग्नॉन ब्लॉन्क (Sauvignon blanc) की तरह सुगंध की विशेषताएं होती हैं।

पर्यायवाची

वर्षों से बारोक (अंगूर) के कई पर्यायवाची हैं जिनमें बाराके (Barake), बारोका (Baroca), बारोक (Baroke), बारोक (Barroque), ब्लॉन्क बॉर्देलेस (Blanc Bordelais), बॉर्देलेस (Bordelais), बॉर्देलेस ब्लॉन्क (Bordelais Blanc), बॉर्देलेजा जूरिया (Bordeleza zuria), बोदेल्स (Boudales), बोर्देल्स (Bourdales), क्लावेरी ब्लॉन्क (Claverie Blanc), एस्क्रिपेत फोले (Escripet folle), मस्काडेले डे नेट्स (Muscadelle de Nates, पेतित बॉर्देलेस (Petit Bordelais) प्लांट बॉर्देलेस (Plant Bordelais) और सेबल ब्लॉन्क (Sable blanc) शामिल हैं।
अवशोषण प्रशीतक

अवशोषण प्रशीतक (absorption refrigerator) ऐसा प्रशीतक है जो प्रशीतक तंत्र को चलाने के लिये किसी ऊष्मा स्रोत (जैसे सौर, केरोसीन की लौ आदि) का सहारा लेती है।

अमोनिया अवशोषण यंत्र

अमोनिया अवशोषण यंत्र एक प्रकार का प्रशीतक (रिफ़िजरेटर) यंत्र है। जो घरों और कारखानों में ठंडक उत्पन्न करने के काम आता है। अवशोषण यंत्रों की उपयोगिता का क्षेत्र बहुत सीमित है लेकिन जब बहुत निम्न ताप अपेक्षित हो तो ऐसे यंत्रों का महत्व अधिक हो जाता है।
इस यंत्र की कार्यप्रणाली चित्र द्वारा समझाई गई है। जनित्र (जेनेरेटर) (क) में अमोनिया का सांद्र (कांसेंट्रेटेड) जलीय (ऐकुअस) घोल भरा होता है और ज्वालक से या भाप की नलियों से इसको गरम किया जाता है। घोल में से अमोनिया गैस निकलकर संघनित्र (ख) में डूबी सर्पिल में से जाती है। (ख) में शीतल पानी निरंतर प्रवाहित होता रहता है। अत: सर्पिल में गैस स्वयं अपनी ही दाब से संघनित हो जाती है। यह द्रव एक सँकरे नियामक (रेगुलेटिंग) वाल्व (च) के मार्ग से शीत संग्रहागार (कोल्ड स्टोरेज) (ग) में रखी सर्पिल में प्रवेश करता है जिसमें निम्न दाब के कारण द्रव वाष्पित हो जाता है। वाल्व (ब) को इस तरह से समायोजित (ऐडजस्ट) किया जाता है कि उसके दोनों सिरों के बीच दाब का अभीष्ट अंतर बना रहे। शीतसंग्रहागार (ग) में से नमक का घोल प्रवाहित होता रहता है, जो सर्पिल में अमोनिया के वाष्पन से शीतल होता जाता है और फिर कहीं भी जाकर प्रशीतन का काम करता है।
सर्पिल (ग) में बनी अमोनिया गौस अवशोषक (घ) में रखे पानी या अमोनिया के तनु (हल्के) घोल द्वारा अवशोषित होती रहती है और इस प्रकार अल्प दाब बना रहता है।
(घ) में घोल सांद्र होता जाता है और पंप (ङ) द्वारा जनित्र (क) के ऊपरी भाग में पहुँचाया जाता है। इसके विपरीत जनित्र के पेंदे से तनु घोल अवशेषक (घ) में आता जाता है। इस तरह पूर्ण चक्रीय प्रक्रम (साइक्लिक प्रासेस) से निरंतर प्रशीतन होता रहता है।
ताण्डव

ताण्डव (अथवा ताण्डव नृत्य) शंकर भगवान द्वारा किया जाने वाला अलौकिक नृत्य है। ऐसा माना जाता है कि इसके अंदर भगवान की शक्तियां त्राहि मचाती हैं यह नृत्य शिव काली जैसे देव करती हैं शिव की तीसरी आंख के खुलने से हाहाकार हो जाता है।
तांडव के संस्कृत में कई अर्थ होते हैं। इसके प्रमुख अर्थ हैं उद्धत नृत्य करना, उग्र कर्म करना, स्वच्छन्द हस्तक्षेप करना आदि। भारतीय संगीत में चौदह प्रमुख तालभेद में वीर तथा बीभत्स रस के सम्मिश्रण से बना तांडवीय ताल का वर्णन भी मिलता है। वनस्पति शास्त्र में एक प्रकार की घास को भी तांडव कहा गया है। 
शास्त्रों में प्रमुखता से भगवान् शिव को ही तांडव स्वरूप का प्रवर्तक बताया गया है। परंतु अन्य आगम तथा काव्य ग्रंथों में दुर्गा, गणेश, भैरव, श्रीराम आदि के तांडव का भी वर्णन मिलता है। लंकेश रावण विरचित शिव ताण्डव स्तोत्र के अलावा आदि शंकराचार्य रचित दुर्गा तांडव (महिषासुर मर्दिनी संकटा स्तोत्र), गणेश तांडव, भैरव तांडव एवं श्रीभागवतानंद गुरु रचित श्रीराघवेंद्रचरितम् में राम तांडव स्तोत्र भी प्राप्त होता है। मान्यता है कि रावण के भवन में पूजन के समाप्त होने पर शिव जी ने, महिषासुर को मारने के बाद दुर्गा माता ने, गजमुख की पराजय के बाद गणेश जी ने, ब्रह्मा के पंचम मस्तक के च्छेदन के बाद आदिभैरव ने एवं रावण के वध के समय श्रीरामचंद्र जी ने तांडव किया था।
दक्षिणी कमान (भारतीय सेना)

इतिहास

प्रेसीडेंसी सेनाएं 1 अप्रैल 18 9 5 को समाप्त कर दी गईं जब तीन प्रेसीडेंसी सेनाएं भारतीय सेना बन गईं। भारतीय सेना को लेफ्टिनेंट जनरल के तहत चार कमांड (बंगाल कमान, बॉम्बे कमांड, मद्रास कमांड और पंजाब कमांड) में विभाजित किया गया था। 
1 9 08 में, चार आज्ञाएं दो सेनाओं (उत्तरी सेना और दक्षिणी सेना) में विलय कर दी गईं: यह व्यवस्था 1 9 20 तक कायम रही, जब व्यवस्था फिर से चार आज्ञाओं (पूर्वी कमान, उत्तरी कमान, दक्षिणी कमान और पश्चिमी कमान) में बदल गई। 1 9 14 में, दक्षिणी सेना में चौथी (क्वेटा) प्रभाग, 5 वीं (महू) प्रभाग, 6 वें (पुना) प्रभाग, 9 वां (सिकंदराबाद) प्रभाग, और एडेन ब्रिगेड शामिल थे। 
द्वितीय विश्व युद्ध के दौरान, दक्षिणी कमान को 1 9 42 में दक्षिणी सेना के रूप में सुधार किया गया था। इसे  नवंबर 1 9 45 में दक्षिणी कमान शीर्षक वापस दिया  गया।
१३५९ ईसा पूर्व

१३५९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३५९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।